**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ  
ГР. ГУЛЯНЦИ**

**П Р Е Д Л О Ж Е Н И Е**

**от:** **Лъчезар Петков Яков – Кмет на Община Гулянци**

**ОТНОСНО:** *Изменение и допълнение на Наредбата за условията и реда за разкопаване на елементите на техническата инфраструктура на Община Гулянци*

**УВАЖАЕМИ ОБЩИНСКИ СЪВЕТНИЦИ,**

Регламентираният в **раздел Втори Разкопаване при авария на мрежи и съоръжения на техническата инфраструктура- съществуваща** чл. 3, ал.1 срок за извършване на възстановителните работи при разкопаване на уличните и пътните платна, алеи, тротоари, зелени площи и вътрешно квартални пространства при отстраняване на аварии по мрежите и съоръженията на техническата инфраструктура, който се съдържа в Уведомление приложение №1, обр.2 за разкопаване при авария на основание чл. 3 от Наредбата за реда и условията за извършване на строителни и монтажни работи на елементи от техническата инфраструктура на територията на Община Гулянци , свързани с разкопаване на общински терени предлагам да бъде променен на „не повече от 1/един/ месец, считано от завършване на СМР“.

Респективно предлагам да бъде променен и срокът в Уведомление приложение №1, обр. 1 за разкопаване при ново строителство, ремонти и присъединявания на основание чл. 2 от Наредбата за реда и условията за извършване на строителни и монтажни работи на елементи от техническата инфраструктура на територията на Община Гулянци свързани с разкопаване на общински терени, на „не повече от 1/един/ месец, считано от завършване на СМР“.

**1.Причини налагащи изменението и цели, които се поставят с приемането на Наредба за условията и реда за разкопаване на елементите на техническата инфраструктура на Община Гулянци.**

Изменението се налага от факта възстановителните работи след разкопаване на елементите на техническата инфраструктура вследствие на ново строителство или аварии да се извършват в най- кратки срокове за да се осигури проводимостта на пътните и тротоарните платна.

**2.Финансови средства:** За прилагане на Наредбата за условията и реда за разкопаване на елементите на техническата инфраструктура на Община Гулянци не е необходимо разходването на допълнителни финансови средства.

**3.Очаквани резултати:** Възстановяването на разкопаните настилки да се извършва в съответствие с действащата нормативна уредба на република България за строителство, безопасност и хигиена на труда и пожарна безопасност.

С приемане на предложените изменения се очаква лицата извършили разкопаването, да възстановяват повредите по пътното платно и тротоарите във вид осигуряващ проходимостта им в най- кратки срокове.

**4.Анализ за съответствие с правото на Европейския съюз:** Предлаганите изменения и допълнения на Наредбата за условията и реда за разкопаване на елементите на техническата инфраструктура на Община Гулянци са в съответствие с нормативните актове от по-висока степен, както и с тези на европейското законодателство.

На основание: чл. 11, ал. 3 от Закона за нормативните актове, чл. 79 от АПК чл. 21 ал. 1, т. 7 и ал.2 от Закона за местното самоуправление и местната администрация /ЗМСМА/и чл.5, ал.1, т. 6 и чл. 6 от Правилника за организацията и дейността на Общински съвет Гулянци, неговите комисии и взаимодействието му с общинската администрация, предлагам на Общинския съвет Гулянци да вземе следното

**Р Е Ш Е Н И Е:**

Приема Наредба за изменение и допълнение на Наредбата за условията и реда за разкопаване на елементите на техническата инфраструктура на Община Гулянци, както следва:

§1 В чл., 3 ал.2 се променя срока за извършване на възстановителните работи, който се съдържа в уведомление приложение №1, обр.№ 2 „не повече от 1/един/ месец, считано от завършване на СМР“.

Стар текст: (2). Разкопаването на уличните и пътните платна, алеи, тротоари, зелени площи и вътрешно квартални пространства при отстраняване на аварии по мрежите и съоръженията на техническата инфраструктура се извършва въз основа на уведомление /приложение № 1, обр.2/, което съдържа и срока за извършване на възстановителните работи (не повече от 6 /шест/ месеца считано от завършване на СМР).

Нов текст: (2). Разкопаването на уличните и пътните платна, алеи, тротоари, зелени площи и вътрешно квартални пространства при отстраняване на аварии по мрежите и съоръженията на техническата инфраструктура се извършва въз основа на уведомление /приложение № 1, обр.2/, което съдържа и срока за извършване на възстановителните работи (не повече от 1 /един/ месеца считано от завършване на СМР).

§2 Променя се срокът за извършване на възстановителните работи, който се съдържа в уведомление приложение №1, обр. № 1 „не повече от 1/един/ месец, считано от завършване на СМР“.

Измененията на Наредбата за определянето и администрирането на местните такси и цени на услуги на територията на Община Гулянци влизат в сила в 3/три/-дневен срок от публикуване на Интернет страницата на Община Гулянци.

ПРИЛОЖЕНИЕ:

1. Приложение № 1, обр.№ 2
2. Приложение № 1, обр.№ 1

**Лъчезар Яков**

Кмет на Община Гулянци